Vallensbæk Stationstorv

**Arbejdsnotat og referat fra**

afdelingsbestyrelsesmøde torsdag **den 12. oktober 2017 kl. 12,00 - 14,00**

Mødet blev holdt i Fælleslokalet, Vallensbæk Stationstorv - 61 78 18 73.

Referat: Peder 12. oktober 2017

Deltagere: Marianne, Jørgen A, Jørgen B, Gert og Peder

Driftsleder Flemming Opager var inviteret, men deltog ikke i mødet.

-----------------------------------------------------------------------------------------------------------------------------------------------

**Dagsorden:**

Emner til drøftelse med Flemming

**Udover dørtelefoner, som stadig driller temmelig meget, så drøftede vi ikke andre emner, da Flemming ikke deltog i mødet.**

**Eller var det her, at Marianne foreslog, at der bliver sat et par skraldespande op på P-dæk, så dem der sidder og spiser i bilerne ikke behøver smide affald på P-dæk, og vi kan nemt komme af med det, vi evt. lige samler op.**

***Peder skriver til Peter Kohler om dørtelefoner og viceværten om skraldespande.***

F: Godkendelse af referat fra sidste møde.

Der var arbejdsnotat og referat fra møde den 14. september til underskrivelse. Notatet var fremsendt til afdelingsbestyrelsen.

**Godkendt uden bemærkninger.**

F: Orientering fra formanden.

Møde organisationsbestyrelsen den 25. september.

**Peder orienterede kort om mødet i organisationsbestyrelsen. Der vedhæftes notat fra mødet om Stationstorvet.**

Møde med Følgegruppen den 4. oktober.

**Der er givet orientering i Nyhedsbrev nr. 19.**

**Næste møde i Følgegruppen er den 13. november, hvor Peder er på ferie. Mødet holdes i fælleslokalet, *Gert påtog sig opgaven at lave kaffe og the, servere lidt vand og snegle fra Superbrugsen.***

Seniorparken.dk.

**Dette punkt blev drøftet medens Gert og Jørgen A. så på altaner sammen med Hauge. Peder har holdt møde sammen med Finn Jørding. Der er flere muligheder, som *Peder fortsætter med at undersøge, blandt andet ekstern til at vurdere.***

**Et forslag kunne være at starte op med en frisk hjemmeside for Vallensbæk Stationstorv, som indeholder alle reglementer, referater og praktiske oplysninger, gerne med en forside, som kører henover skærmen, hvor aktuelle news kommer op.**

**Regnearket med oversigt over udlejning kan vi måske godt undvære, hvis det bliver alt for kompliceret, nu hvor der er adgang til fælleslokalet. Marianne svarer også gerne på forespørgsler.**

Procedure og kriterier for venteliste og genudlejning.

**Dette emne var på dagsorden for møde med Katja den 4. oktober, som blev aflyst. Lige nu er alt udlejet, så det haster ikke umiddelbart. Det er vigtigt, at vi har opbakning fra VB, Katja når vi går i dialog med KAB om hvordan det skal håndteres fremadrettet. Vallensbæk Boligselskab skal også pege på en deltager, som ikke må bo i afdelingen.**

Fælleslokale og fællesarealer v/Marianne.

**Marianne fik under mødet nogle tal fra Bente - opfølgning på skemaer om "fester og sammenkomster". Der var generel pæn tilslutning til de foreslåede aktiviteter. Marianne og co. ser nærmere på tallene og vurderer hvilke ting, der skal ind i "årskalenderen. Sct. Hans og Julefrokost er Jørgen stadig i spidsen for.**

Vinterforanstaltninger havemøbler.

**Marianne foreslog, at vi opbevarer havemøbler i depotrummet, som vi også bruger til el scooter. Gitter tages ned, det giver mere plads og lettere adgang. Jørgen og Jørgen klarer den opgave, og Marianne kalder ind til arbejdsweekend, der er også nogle borde, som skal skilles ad, så de kan samles korrekt næste år. (Bemærkning fra Jørgen A er udeladt).**

**Marianne taler med Ejgil om løg og omplantning af de to træer. (Stormen har ødelagt den ene krukke)**

Indramning litografier.

**Litografier, som Jørgen Nielsen har doneret er til indramning, Jørgen B hjælper med opsætning.**

Aktivitetsudvalg v/Jørgen.

Aktivitetsoversigt.

**Jørgen udleverede oversigt over igangsatte aktiviteter. Der er pæn tilslutning.**

Julefrokostudvalg

**Jørgen indhenter tilbud på buffet til julefrokosten og kommer med forslag til en aktivitet og et par sange. Peder foreslog, at vi finder nogle, som vil hjælpe til med arrangementet. Fx. 3-4 mænd, som stiller borde og stole op og tager ned igen. Nogle til borddækning osv. Vi kan evt. "efterlyse" i nyhedsbrev eller spørge. Peder vil gerne lave kaffe.**

Kurser for afdelingsbestyrelsen

**Peder præsenterede kurset Nyvalgt i bestyrelsen og hvad så, som holdes næste gang den 6. december. Da der var flere, som ikke kunne deltage den dato, valgte vi at udskyde til næste år, og så forhåbentlig tage af sted i samlet flok.**

Afdelingsmøde den 20. september

Opfølgning på mødet.

**Reglementer for udlejning af fælleslokale og gæsteværelse er vedtaget.**

**Projekt klar glas er Gert i fuld gang med, beboerne er begyndt at melde tilbage.**

**Flemming har sat i gang med lys ved cykelparkering, der indhentes tilbud.**

**Overskydende budget 2018 i farver blev tilbudt, men det var der ikke den store interesse for. Der er heller ikke beboere, som har efterspurgt det fuldstændige budget. En har fået det udleveret på grund af stor interesse ved afdelingsmødet.**

F: Aktuelle punkter sendt til formanden

**Ingen**

Møde den 24. oktober og den 28. oktober med kommende seniorbofællesskab

**Den 24. deltager Gert, Jørgen A. og Peder i mødet med Susanne Palsig. Vi har ikke nogen dagsorden, men kører på rutinen.**

**Den 28. deltager Gert, Jørgen A., Jørgen B. og Peder. Vi får deltagerantal den 24.**

**Programmet er nogenlunde således:**

**10 - 11 Ankomst, kaffe, et par korte indlæg**

**11 - 12 Besøg i en lejlighed, vi deler op i grupper**

**12 - 13,30 Mosefundet låner vores lokale til fælles spisning**

***Gert har opgaven med at fortælle lidt om fællesskab før indflytning, Jørgen B fortæller lidt om aktiviteter og fællesskab efter indflytning, og hvordan vi har startet det op.***

**Mere detaljeret plan med opgaver efter den 24. oktober.**

F: Næste møde

**Onsdag den 22. november kl. 09.00 - 11.00**

F: Eventuelt

**Jørgen viste Marianne og Peder forslag til oversigt over lejlighederne, som skal sættes op ved dørtelefonanlæget.**

**Jørgen er også ved at lave sidste udgave af den store billedoversigt. De nye er med, og så er der forhåbentlig ikke ændringer foreløbig. Fint arbejde.**

Kalender

Onsdag den 22. november kl. 09-11 Afdelingsbestyrelsesmøde i Fælleslokalet VST

Søndag den 26. november kl. 13.00 Formandsmøde hos Hanne, FIR/Peder

Fredag den 8. december Julefrokost

Mandag den 11. december kl. 16.00 Organisationsbestyrelsesmøde i HØJ/Peder

Mødedatoer 2018

Mandag den 26. februar kl. 16.00 Organisationsbestyrelsesmøde i HØJ/Peder

Mandag den 28. maj kl. 16.00 Organisationsbestyrelsesmøde i KAB/Peder

Mandag den 25. juni kl. 17.00 Repræsentantskabsmøde i ROS/Peder og Gert

Onsdag den 19. september Afdelingsmøde Vallensbæk Stationstorv

Mandag den 24. september kl. 16. 00 Organisationsbestyrelsesmøde i HØJ/Peder

Mandag den 10. december kl. 16.00 Organisationsbestyrelsesmøde i HØJ/Peder

Vallensbæk, den 12 oktober 2017

Peder

Godkendt den 22. november 2017

Marianne Johansen Gert Ehrhorn Jørgen Bresson

Jørgen Anthoni Peder Christian Kornum